Държавен вестник, бр. 103, 2023 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  103
или актове от непредвидим характер, които 
се отразяват или могат да се отразят върху 
дейността на предприятието;
7. всякакви други обстоятелства, които 
могат да повлияят неблагоприятно върху жиз­
неспособността и дейността на предприятието.
Чл. 14. (1) Служителите на Агенцията, 
външните изпълнители, консултантите и 
всички други лица, които имат достъп до 
информация относно финансовото състояние 
и дейността на предприятията във връзка с 
осъществяваната от тях дейност, се задължа­
ват да не разпространяват тази информация, 
за което подписват декларация по образец, 
утвърден от изпълнителния директор на 
Агенцията.
(2) Лицата, предоставящи специализирани 
консултантски услуги по чл. 8, т. 3, водят 
подробен дневник, в който вписват обрабо­
тената от тях информация, предоставените 
консултантски услуги и извършените дейности. 
Дневникът се води по начин, който осигурява 
защита срещу нерегламентиран достъп на 
трети лица и се предоставя при поискване 
от контролните и разследващите органи по 
повод извършване на проверки в рамките на 
тяхната компетентност.
Чл. 15. (1) Специализираните консултант­
ски услуги по чл. 8, т. 3 могат да бъдат предос­
тавяни на конкретно предприятие – ползвател 
на услугата, от консултант, който:
1. не е съпруг на ползвателя на услугата 
или на негов кредитор и няма родство с тях по 
права линия, по съребрена линия – до шеста 
степен, а по сватовство – до трета степен;
2. не е кредитор на ползвателя на услугата;
3. не се намира с ползвателя на услугата 
или с негов кредитор в отношения, които 
пораждат основателно съмнение за неговото 
безпристрастие, включително да не е бил 
техен представител.
(2) Изискванията по ал. 1 се удостоверяват 
с декларация по образец, утвърден от изпъл­
нителния директор на Агенцията.
(3) В случай че изискванията по ал. 1 не 
са налице, консултантът е длъжен да откаже 
изпълнението на специализираните консул­
тантски услуги на ползвателя, като декларира 
основанието за това.
ДОПЪЛНИТЕЛНА РАЗПОРЕДБА
§ 1. Тази наредба въвежда изискванията на 
член 3 на Директива (ЕС) 2019/1023 на Ев­
ропейския парламент и на Съвета от 20 юни 
2019 г. за рамките за превантивно преструк­
туриране, за опрощаването на задължения и 
забраната за осъществяване на дейност, за 
мерките за повишаване ефективността на 
производства по преструктуриране, несъсто­
ятелност и опрощаване на задължения и за 
изменение на Директива (ЕС) 2017/1132 (ОВ, 
L 172/18 от 26 юни 2019 г.).
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Наредбата се приема на основание 
чл. 761, ал. 3 от Търговския закон.
§ 3. Изпълнението на наредбата се възлага 
на изпълнителния директор на Изпълнител­
ната агенция за насърчаване на малките и 
средните предприятия.
§ 4. Наредбата влиза в сила от деня на 
обнародването є в „Държавен вестник“, с 
изключение на разпоредбите на чл. 8, т. 2 и 3 
и чл. 9, 10 и 11, които влизат в сила 12 месеца 
след на обнародването в „Държавен вестник“.
8747
ПОСТАНОВЛЕНИЕ № 270
ОТ 7 ДЕКЕМВРИ 2023 Г.
за изменение и допълнение на Наредбата за 
командировъчните средства при задграничен 
мандат, приета с Постановление № 188 на 
Министерския съвет от 2008 г. (обн., ДВ, 
бр. 70 от 2008 г.; изм. и доп., бр. 101 от 2008 г., 
бр. 57 и 98 от 2009 г., бр. 40 от 2010 г., бр. 2 
и 104 от 2011 г., бр. 103 от 2012 г., бр. 2 и 108 
от 2014 г., бр. 1 и 104 от 2016 г., бр. 24 и 102 
от 2017 г., бр. 75 и 107 от 2018 г., бр. 49 и 101 
от 2019 г., бр. 2 от 2021 г., бр. 1 от 2022 г. и 
бр. 7 и 81 от 2023 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 11, ал. 1, т. 5 след думата „ева­
куация“ се добавя „и завръщане обратно в 
приемащата държава“.
§ 2. В чл. 17, ал. 7, изречение трето след 
думите „поради сериозно заболяване“ се 
поставя запетая и се добавя „както и в слу­
чаите, когато пребиваването е прекратено по 
указания на изпращащата администрация или 
на министъра на външните работи поради 
възникнала в приемащата държава заплаха 
за живота и сигурността на членовете на 
семействата на командированите служители“.
§ 3. В § 8а от преходните и заключител­
ните разпоредби думите „2023 г.“ се заменят 
с „2024 г.“
Заключителни разпоредби
§ 4. Разпоредбата на § 2 се прилага и за 
членовете на семейството на командирован 
служител, пребиваването на които е пре­
кратено през 2023 г. по указания на изпра­
щащата администрация или на министъра 
на външните работи поради възникнала в 
приемащата държава заплаха за живота и 
сигурността им.
§ 5. Параграф 3 влиза в сила от 1 януари 
2024 г. 
Министър-председател: 
Николай Денков
Главен секретар на Министерския съвет: 
Ваня Стойнева
8748